ai4bharat/Pralekha huggingface dataset:
صدر جمہوریہ کا سکریٹریٹ
صدرِ جمہوریہ ہند نے ورندا وَن میں کرشنا کٹیر میں رہنے والوں سے گفتگو کی
سماجی برائیوں ، مذہبی عقیدوں اور بیوہ خواتین کے وراثتی حقوق سے متعلق امتیازات کو ختم کیا جانا چاہیئے : صدر کووند
صدرِ جمہوریہ ہند جناب رام ناتھ کووند نے آج  اتر پردیش کو ورندا وَن میں کرشنا کٹیر کا دورہ کیا اور وہاں رہنے والوں سے گفتگو کی ۔
اجتماع سے خطاب کرتے ہوئے ، صدر جمہوریہ نے کہا کہ ہماری ثقافت میں خواتین کو ’’ دیوی ‘‘ کہا جاتا ہے ۔ یہ کہا جاتا ہے کہ جہاں عورتوں کی عزت ہوتی ہے ، وہاں بھگوان رہتے ہیں لیکن طویل عرصے میں ہمارے یہاں بہت سی سماجی برائیاں پیدا ہو گئی ہیں ۔ بچوں کی شادی ، ستی اور جہیز کی طرح بیوہ کی زندگی بھی ایک سماجی برائی ہے ۔ یہ سماجی برائی ہمارے ملک کی ثقافت پر ایک دھبہ ہے ۔ جتنی جلد اس برائی کو ختم کیا جائے اتنا ہی بہتر ہے ۔
صدر جمہوریہ نے کہا کہ یہ دیکھا گیا ہے کہ ایک عورت کے خاوند کی موت کے بعد ، نہ صرف خاندان بلکہ سماج کا رویہ اس عورت کے تئیں بدل جاتا ہے ۔ ہمیں اس کے لئے آگے آنا ہو گا اور بیوہ خواتین کو درپیش خراب رویہ کو روکنا ہو گا ۔ بہت سے سنتوں اور سماجی اصلاح کاروں نے وقتاً فوقتاً اس طرح حقیر سمجھی جانے والی ماؤں اور بہنوں کی مشکل زندگی کو بہتر بنانے کی کوششیں کی ہیں ۔ راجا رام موہن رائے ، ایشور چندر ودیا ساگر اور سوامی دیانند سرسوتی کو ، ان کوششوں میں کچھ کامیابی ملی لیکن اب بھی اس شعبے میں بہت کچھ کیا جانا باقی ہے ۔
صدر جمہوریہ نے کہا کہ کرشنا کٹیر جیسی پناہ گاہوں کا قیام ایک قابل ستائش قدم ہے ، لیکن ان کے خیال میں ، سماج میں ایسی پناگاہوں کو تعمیر کرنے کی کوئی ضرورت نہیں ہونی چاہیئے ۔ اس کی بجائے ان کی دوبارہ شادی ، اقتصادی آزادی ، خاندانی جائیدادمیں حصہ داری اور ان خواتین کے سماجی اور اخلاقی حقوق کے تحفظ کی کوششیں کی جاچانی چاہئیں اور ان اقدامات کے ذریعہ ہماری ماؤں اور بہنوں میں عزت نفس اور خود انحصاری کو فرغ دیا جانا چاہیئے ۔
صدر جمہوریہ نے کہا کہ سماج کے اتنے اہم اور بڑے طبقے کو نظر انداز نہیں کیا جا سکتا ۔ ہم سب کو مل کر ان حقیر سمجھی جانے والی اور نظر انداز کی گئی خواتین کے تئیں سماجی بیداری میں اضافہ کرنا چاہیئے ۔ سماجی برائیوں ، مذہبی عقیدوں اور وراثتی حقوق کے تئیں امتیاز کو ختم کیا جانا چاہیئے۔ انہوں نے کہا کہ جائیداد کی تقسیم میں امتیاز اور بچوں پر عورتوں کے حقوق سے انکار جیسے مسائل کو حل کیا جانا چاہیئے ۔ اس وقت ہی یہ خواتین عزت نفس اور خود اعتمادی کے ساتھ زندگی گزار سکیں گی ۔ انہوں نے سماج کے ذمہ دار شہریوں سے اپیل کی کہ وہ ان خواتین کو سماج کے اصل دھارے میں شامل کرنے کی کوششیں کریں ۔
صدرِ جمہوریہ کی ہندی میں تقریر کے لئے یہاں کلک کریں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6942
(Visitor Counter : 140
وزیراعظم کا دفتر
وزیر اعظم نریندر مودی نے پی ایس ایل وی ۔ سی52 بھارتی خلائی سائنسدانوں کو مبارکباد دی
وزیر اعظم جناب نریندر مودی نے پی ایس ایل وی ۔سی 52 کو کامیابی سے خلاء میں چھوڑے جانے پر بھاری خلائی سائنسدانوں کو مبارکباد دی۔
ایک ٹوئیٹ میں وزیر اعظم نے کہا:
پی ایس ایل وی ۔ سی52 مشن کے کامیاب لانچ پر بھارتی خلائی سائنسدانوں کو مبارکباد ۔ای او ایس ۔04سیٹلائٹ ، زراعت، جنگلات اور شجر کاری، مٹی کی نمی اور ہائیڈرو لوجی کے ساتھ ساتھ سیلاب کے بارے میں نظر رکھنے کیلئے ہر موسم میں حالات کا پتہ لگانے کیلئے اعلیٰ قسم کی تصاویر فراہم کرےگا۔
قانون اور انصاف کی وزارت
عدلیہ می بدعنوانی
قانون وانصاف کے مرکزی وزیر جناب کرن رجیجونے آج لوک سبھا میں ایک تحریری جواب میں بتایا کہ اندرون خانہ انتظام کے ذریعہ اعلی عدلیہ میں احتساب برقرار رکھا جاتا ہے ۔ بھارت کی سپریم کورٹ نے 7 مئی 1997 کو اپنی مکمل عدالت کی میٹنگ میں دوقراردادیں منظور کی تھیں جن میں ایک عدالتی زندگی کی اقدار کی تشریح جس میں کچھ عدالتی معیارات اور اصولوں کا ذکر کیا گیا ہے جس کی سپریم کورٹ اور ہا ئی کورٹ کے ججوں کے ذریعہ نگرانی اورپیروی کی جانا چاہئے۔ دوسری قرار داد اندرون خانہ ضوابط کے نام سے ہے، اوریہ قراردادان ججوں کےخلاف مناسب تدارک کی کارروائی کرنےکے لئےہے ، جو عام طور پر قابل قبول عدالتی زندگی کے اقدار کی پیروی نہیں کرتے ۔
اعلیٰ عدلیہ کے لیے قائم کردہ "اندرونی طریقہ کار" کے مطابق، چیف جسٹس آف انڈیا سپریم کورٹ کے ججوں اور ہائی کورٹس کے چیف جسٹس صاحبان کے طرز عمل کے خلاف شکایات وصول کرنے کے اہل ہیں۔ اسی طرح ہائی کورٹس کے چیف جسٹس صاحبان ہائی کورٹ کے ججوں کے طرز عمل کے خلاف شکایات وصول کرنے کے مجاز ہیں۔ موصول ہونے والی شکایات/ نمائندگیاں مناسب کارروائی کے لیے کیس کے مطابق چیف جسٹس آف انڈیا یا متعلقہ ہائی کورٹ کے چیف جسٹس کو بھیج دیا جاتا ہے۔
گزشتہ 05 سالوں کے دوران ،عدالتی بدعنوانی سمیت عدلیہ کے کام کاج سے متعلق 1631 شکایات مرکزی عوامی شکایات کے ازالے اور نگرانی کے نظام  کے پاس موصول اور انہیں اندرون خانہ انتظام کے تحت طریقہ کار کے مطابق بالترتیب سی جے آئی /چیف جسٹس ہائی کورٹس کو بھیج دیا گیا۔
۔۔۔۔۔۔۔۔۔۔۔
ش ح۔ ح ا ۔ ف ر
U-3762
(Visitor Counter : 89
وزیراعظم کا دفتر
وزیر اعظم 7 نومبر کو آئی آئی ٹی دہلی کی 51 ویں سالانہ تقسیم اسناد کی تقریب سے خطاب کریں گے
وزیر اعظم جناب نریندر مودی آئی آئی ٹی دہلی کی 51 ویں سالانہ تقسیم اسناد کی تقریب میں مہمان خصوصی ہوں گے اور 7 نومبر 2020 کو صبح 11 بجے ویڈیو کانفرنسنگ کے ذریعہ تقسیم اسناد کی تقریب سے خطاب کریں گے۔ اس موقع پر مرکزی وزیر اور وزیر مملکت برائے تعلیم بھی موجود رہیں گے۔
تقسیم اسناد کی تقریب انسٹی ٹیوٹ کے ڈوگرہ ہال میں محدود لوگوں کی شرکت کے ساتھ ہائبرڈ موڈ میں منعقد کی جائے گی۔ ایک آن لائن ویب کاسٹ کے توسط سے اس کا نشریہ تمام گریجویٹ طلبہ ، ان کے والدین ، معزز سابق طلباء اور مدعو مہمانوں تک پہنچے گا۔ تقسیم اسناد کی تقریب میں 2000 سے زائد گریجویٹ طلباء کو ڈگریاں دی جائیں گی جن میں پی ایچ ڈی ، ایم ٹیک ، ماسٹرز آف ڈیزائن ، ایم بی اے اور بی ٹیک طلباء شامل ہیں۔ انسٹی ٹیوٹ گریجویٹ طلبہ کو پریسیڈنٹس گولڈ میڈل ، ڈائریکٹرس گولڈ میڈل ، ڈاکٹر شنکر دیال شرما گولڈ میڈل ، پرفیکٹ دس گولڈ میڈلز اور انسٹی ٹیوٹ سلور میڈلز بھی دے گا۔
وزیراعظم کا دفتر
وزیراعظم اور سری لنکا کے وزیراعظم عزت مآب مہندا راج پکشے
کے درمیان ٹیلی فون پر بات چیت
نئی دہلی،27مئی 2020/ وزیراعظم جناب نریندر مودی نے آج سری لنکا کے وزیراعظم عزت مآب مہندا راج پکشے سے ٹیلی فون پر بات چیت کی اور انہیں پارلیمنٹ میں داخل ہونے سے لے کر اب تک 50 سال مکمل ہونے پر مبارک باد پیش کی۔
وزیراعظم نے سری لنکا کی ترقی میں عزت مآب راج پکشے کے تعاون اور ان کے طویل سیاسی کرئیر اور ان کے مستقبل کے لئے نیک خواہشات پیش کیں۔
وزیراعظم نےسری لنکا کے بھارتی نژاد تمل رہنما اروگن تھونڈن مان کے کل اچانک اور بے وقت انتقال پر اپنی تعزیت کا بھی اظہار کیا۔ وزیراعظم نے بھارت اور سری لنکا کے درمیان شراکت داری کو آگے بڑھانے میں جناب تھونڈمان کے رول اور تعاون کو یاد کیا۔
دونوں رہنماؤں نے حالیہ کووڈ-19 کے دونوں ملکوں پر پڑنے والے معاشی اور صحت پر اثرات اور ان سے مقابلہ کرنے کے لئے اٹھائے جارہے اقدامات پر تبادلہ خیال کیا۔ وزیراعظم نےجناب راج پکشے کو اس چیلنجنگ وقت میں سری لنکا کو ہر ممکن تعاون دینے کی یقین دہانی کرائی۔
خلا ء کا محکمہ
ڈاکٹر جتیندر سنگھ نے پروجیکٹوں اور پروگراموں کو متاثر کیے بغیر اور پسماندگی کا خیال کیے بغیر سرکاری محکموں میں ہندی کو اپنانے کی وکالت کی
سرکاری مواصلات میں ہندی کے استعمال کو فروغ دینے کے لیے مودی حکومت نے پچھلے نو سال میں کئی اقدامات کیے ہیں: ڈاکٹر جتیندر سنگھ
ڈاکٹر جتیندر سنگھ نے خلائی اور نیوکلیائی توانائی کے محکمے کی دوبارہ تشکیل شدہ مشترکہ ہندی صلاحکار سمیتی کی دوسری میٹنگ کی صدارت کی
سائنس و ٹیکنالوجی اور زمینی علوم کے مرکزی وزیر مملکت  اور پی ایم او، عملہ، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے سرکاری محکموں میں ہندی کو اپنانے کی وکالت کی ہے کہ اس سے منصوبوں اور پروگراموں کو نقصان نہیں پہنچنا چاہئے اور وہ پیچھے نہیں رہنے چاہئیں۔ نئی دلی میں آج خلائی اور ایٹمی توانائی کے محکمے کی دوبارہ تشکیل شدہ مشترکہ ہندی مشاورتی کمیٹی کی دوسری میٹنگ کی صدارت کرتے ہوئے جناب سنگھ نے کہا کہ مودی حکومت نے گزشتہ نو سال میں ہندی کو سرکاری ابلاغ میں فروغ دینے کے کئی اقدامات کیے ہیں۔
انہوں نے کہا کہ ’’حالیہ دنوں میں، ہندی لغتیں ٹیکنالوجی اور یہاں تک کہ طبی اصطلاحات سے متعلق موضوعات پر شائع ہوئی ہیں، لیکن دولت مشترکہ میں انگریزی کو مسلط کرنے والی 200 سالہ برطانوی حکومت کی وراثت کو اتنے کم وقت میں ختم کرنا ممکن نہیں ہے۔ آزادی کے بعد تقریباً چھ دہائیوں تک بھارتی لغت کو فروغ دینے کی کوئی مخلصانہ کوشش نہیں کی گئی۔
وسیع پیمانے پر قبولیت کے لیے زبان کی لچک اور موافقت پر زور دیتے ہوئے، ڈاکٹر جتیندر سنگھ نے سختی اور لفظی ترجمے کے خلاف خبردار کیا، ’’اسٹیل پلانٹ‘‘ اور ’’آؤٹ ریچ‘‘ جیسے الفاظ کا ترجمہ کرتے وقت تعطل کا سامنا کرنا پڑتا ہے۔
انہوں نے کہا کہ ’’ہر زبان کے اپنے الفاظ ہوتے ہیں، اس کا انحصار اس خطے پر ہے جس میں وہ رائج ہے، لہٰذا ایسے الفاظ کے لیے ہمیں متواتر الفاظ تلاش کرتے ہوئے سختی کے بجائے ان الفاظ کو اپنانا چاہیے‘‘۔
ڈاکٹر جتیندر سنگھ نے محکمہ کے افسران کو ہدایت دی کہ وہ سرکاری کاموں میں ہندی کو مزید فروغ دینے کے لیے ہندی کنسلٹیٹیو کمیٹی کے اراکین کے ساتھ مسلسل رابطے میں رہیں۔
کمیٹی کے ارکان نے ہندی کے استعمال کے بارے میں بھی اپنی قیمتی تجاویز پیش کیں جیسے بیج کی نئی اقسام پر لغت شروع کرنا اور کینسر کی دوا ڈی اے ای کی مناسب تصویروں کے ساتھ، دو لسانی کوڈ مینوئل اور خلائی سائنس لغت کے علاوہ محکموں کی ہندی ویب سائٹ کو اپ ڈیٹ کرنا وغیرہ۔ انہوں نے اعلیٰ تعلیمی اداروں جیسے آئی آئی ٹی اور تکنیکی اداروں میں ہندی کو فروغ دینے پر بھی زور دیا۔
ممبران نے چھ بار راج بھاشا ایوارڈ جیتنے پر خلاء کے محکمے کی تعریف کی جبکہ ڈی اے ای نے 22-2021 کے لیے دوسرا ایوارڈ حاصل کیا۔
۔۔۔
ش ح ۔ اس ۔ ت ح
U – 3017
(Visitor Counter : 49
وزارت دفاع
گجرات کے ساحل پر 100 کلوگرام منشیات کے ساتھ 9 ایرانی گرفتار
نئی دہلی، 27 مارچ 2019، میرین ٹاسک فورس  انڈین کوسٹ گارڈ  اور گجرات کے انسداد دہشت گردی دستے کی جانب سے شروع کی گئی ایک مشترکہ کارروائی میں 26 مارچ 2019 کو گجرات کے ساحل کے پاس 100 کلوگرام منشیات کے ساتھ 9 ایرانیوں کو گرفتار کیا گیا ہے۔
اے ٹی ایس گجرات کو 24 مارچ 2019 کو منشیات، ہیروئن کے ایک بڑی غیر قانونی کھیپ سے متعلق خفیہ اطلاع ملی تھی اور امکان یہ تھا کہ یہ منشیات ‘دھو’ کشتی جس کا نام ایکس ایران ہےگجرات میں اسمگل کی جانی تھی۔ اس بات کی بھی اطلاع ملی تھی کہ منشیات کی کھیپ پاکستان میں لوڈ کی گئی تھی اور گجرات کے لئے روانہ کی جانی تھی۔ تبھی اے ٹی ایس کی ایک ٹیم انڈین کوسٹ گارڈ جہاز میں سوار ہوئی اور اسی درمیان اے ٹی ایس کے عملے کی طرف سے مشتبہ لوگوں کی بات چیت کی مسلسل نگرانی کی جاتی رہی۔ چوبیس سے زیادہ گھنٹے تک زبردست تلاشی کے بعد، ‘دھو’ کشتی کو جس کا نام ایکس ایران ہے، گجرات کے ساحل کے پاس آئی سی جی جہاز نے 26 مارچ 2019 کو روکا گیا۔ چیلنج کرنے پر مشتبہ کشتی ‘دھو’ نے گرفتاری سے بچنے کے لئے ادھر ادھر بھاگنے کی کوشش کی۔ تاہم جب آی سی جی کے ذریعہ گرفتاری نا گزیر ہوگئی تو مشتبہ کشتی کے عملے نے ثبوت مٹانے کے لئے اس میں آگ لگادی لیکن مشترکہ کارروائی میں آئی سی جی اور اے ٹی ایس کی ٹیم اس کشتی میں سوار ہوگئی اور 100 کلوگرام ہیروئن کے ساتھ 9 ایرانیوں کو گرفتار کرلیا۔
بعد میں آئی سی جی نے کشی میں لگی آگ کو بجھا دیا۔ گرفتار کئے گئے ایرانیوں کو منشیات کی کھیپ کے ساتھ پوربندر لایا گیا ہے اور مزید کارروائی کے لئے انہیں گجرات کی میرین ٹاسک فورس کے حوالے کردیا گیا ہے۔
۔۔۔۔۔۔۔۔۔۔۔
م ن۔ح ا۔ن ا۔

U- 1706
(Visitor Counter : 48
وزیراعظم کا دفتر
وزیر اعظم نے خواتین کا ایشیا کپ جیتنے پر بھارتی خواتین کرکٹ ٹیم کو مبارکباد پیش کی
وزیر اعظم جناب نریندر مودی نے 7واں خواتین ایشیا کپ جیتنے پر بھارتی خواتین کرکٹ ٹیم کو مبارکباد پیش کی ہے۔
بین الاقوامی کرکٹ کونسل کے ٹوئیٹ کے جواب میں، وزیر اعظم نے کہا؛
’’ہماری خواتین کرکٹ ٹیم اپنے تحمل اور مہارت کے بل بوتے پر ہمیں فخر کا احساس کراتی ہے! خواتین کا ایشیا کپ جیتنے پر ٹیم کو مبارکباد۔ انہوں نے شاندار مہارت اور ٹیم ورک کا مظاہرہ کیا۔ کھلاڑیوں کو ان کی آئندہ کوششوں کے لیے نیک خواہشات۔‘‘
صحت اور خاندانی بہبود کی وزارت
ڈاکٹر ہرش وردھن نے ویڈیو کانفرنسنگ کے ذریعے مدھیہ پردیش میں کووڈ-19 کے بندوبست کے لئے تیاریوں اور انسدادی تدابیر کا جائزہ لیا
مرکز نے ریاست کو ہر ممکنہ تعاون کا یقین دلایا اور غیرمتاثرہ اضلاع میں نگرانی بڑھانے کی صلاح دی
نئی دہلی، 4 مئی 2020 ۔ حکومت ہند، ریاستوں، مرکز کے زیر انتظام علاقوں کے ساتھ مل کر ایک سلسلہ وار، پہلے سے طے شدہ اور فعال نقطہ نظر کو اپناتے ہوئے کووڈ-19 کی روک تھام، کنٹرول اور بندوبست کی سمت میں کئی طرح کے اقدامات کررہی ہے۔ ان کا اعلیٰ سطح پر مسلسل جائزہ لیا جارہا ہے اور نگرانی کی جارہی ہے۔
صحت و کنبہ بہبود کے مرکزی وزیر ڈاکٹر ہرش وردھن نے مدھیہ پردیش میں کووڈ -19 کے بندوبست اور صورت حال کے جائزے کے لئے صحت و کنبہ بہبود کے وزیر مملکت جناب اشونی کمار چوبے کی موجودگی میں ریاست کے وزیر صحت جناب نروتم مشرا کے علاوہ مرکز اور ریاست کے سینئر افسروں کے ساتھ میٹنگ کی۔
کووڈ-19 کے سبب ریاست میں اعلیٰ شرح اموات پر تشویش کا اظہار کرتے ہوئے ڈاکٹر ہرش وردھن نے کہا کہ یہ افسوس ناک ہے کہ کچھ اضلاع میں شرح اموات قومی اوسط کے مقابلے میں کافی زیادہ ہے۔ انھوں نے کہا کہ کووڈ-19 کے سبب ہونے والی اموات کے معاملات میں کمی لانے کے لئے مناسب دخل، زیادہ جارحانہ نگرانی اور جلد از جلد علاج ریاست کی اعلیٰ ترین ترجیحات رہیں گی۔ نئے معاملے کی روک تھام کے لئے منظم طریقے سے حفاظتی، پہلے سے طے شدہ اور جامع قدم اٹھائے جانے اور مرکز کے ذریعے طے شدہ پروٹوکول پر عمل درآمد وقت کی ضرورت ہے۔
ڈاکٹر ہرش وردھن نے اپیل کی کہ ریاستوں کے غیرمتاثرہ اضلاع میں تلاش، نگرانی اور سنگین خطرناک تنفسی انفیکشن  ؍ انفلوئینزالائک النیس  جیسی بیماری کے معاملات پر توجہ مرکوز کئے جانے کی ضرورت ہے، تاکہ دوسرے علاقوں میں ایسے معاملات کے پھیلاؤ سے بچا جاسکے۔ انھوں نے کہا کہ ہاتھ دھونے، سماجی دوری وغیرہ حفاظتی تدابیر کے بارے میں بیداری پیدا کرنے کے لئے وارڈ سطح پر کمیونٹی رضاکاروں کی پہچان کی جاسکتی ہے اور یہ سماج میں رائج غلط رواج کو دور کرنے میں مؤثر رول ادا کرسکتے ہیں۔
انھوں نے کہا کہ صحت و کنبہ بہبود کی وزارت فوری اور طویل مدتی تدابیر کے تحت صحت نظامات کو مضبوط بنانے کے لئے قومی صحت مشن  کے توسط سے ریاستی حکومت کو پوری حمایت اور رہنمائی فراہم کرائے گا۔ ڈاکٹر ہرش وردھن نے یہ درخواست بھی کی کہ 65 سال سے زیادہ عمر کے لوگ جو غیرمتعدی امراض سے متاثر ہوں، ریاستوں میں ان کا علاج ترجیحی بنیاد پر کیا جانا چاہئے۔
ڈاکٹر ہرش وردھن نے یہ بھی مشورہ دیا کہ ریاست کو یہ یقینی بنانے کی ضرورت ہے کہ کووڈ-19 کے بندوبست پر زور دیے جانے کے سبب قومی تپ دق انسدادی پروگرام ، زچہ و بچہ صحت، ڈائیلسس، کیموتھیراپی، ٹیکہ کاری، ایمونائزیشن وغیرہ غیرکووڈ-19 خدمات اور پروگرام متاثر نہ ہوں۔ انھوں نے مشورہ دیا کہ جوکھم کا خاکہ تیار کرنے کے لئے ریاست مختلف بیماریوں کے لئے بنے ہوئے صحت بندوبست اطلاعاتی نظام  پر دستیاب ڈیٹا کا استعمال کرسکتی ہے۔
ڈاکٹر ہرش وردھن نے سارتھک اور آروگیہ –سیتو اپلیکیشن دونوں کے مؤثر استعمال کے لئے اندور انتظامیہ اور صحت افسران کی ستائش کی۔ انھوں نے دیگر اضلاع سے ان اپلی کیشنز کے استعمال کے ساتھ ہی انھیں مقبول بنانے کے لئے بھی کہا۔
اس میٹنگ میں سکریٹری  محترمہ پریتی سودن، او ایس ڈی  جناب راجیش بھوشن، اسپیشل سکریٹری  جناب سنجیو کمار، اے ایس اور ایم ڈی  محترمہ وندنا گرنانی، جوائنٹ سکریٹری جناب وکاس شیل، جوائنٹ سکریٹری ڈاکٹر منوہر اگنانی، این سی ڈی سی ڈائریکٹر ڈاکٹر ایس کے سنگھ کے ساتھ ہی مدھیہ پردیش حکومت کے پرنسپل سکریٹری ، ایمس بھوپال کے ڈائریکٹر، مدھیہ پردیش کے سبھی اضلاع کے ضلع کلیکٹر ؍ ضلع مجسٹریٹ موجود رہے۔
امور داخلہ کی وزارت
جنوبی ریاستوں میں اسلامی دہشت گرد
نئی دلّی ،16 ستمبر / مرکزی اور ریاستی سکیورٹی ایجنسیوں کے مشاہدے میں آیا ہے کہ جنوبی ریاستوں سمیت کچھ ریاستوں میں افراد نے اسلامک اسٹیٹ  میں شرکت کی ہے ۔ قومی تحقیقاتی ایجنسی  نے جنوبی ریاست تلنگانہ ، کیرالہ ، آندھرا پردیش ، کرناٹک اور تمل ناڈو میں داعش کی موجودگی سے متعلق 17 معاملات درج کئے ہیں اور 122 ملزموں کو گرفتار کیا ہے ۔ داعش ، اسلامی ریاست برائے عراق و شام / اسلامی مملکت عراق و شام / داعش / اسلامی مملکت خراسان  / آئی ایس آئی ایس / ولایت خراسان / اسلامی مملکت عراق اور شام و خراسان  اور اس کی تمام دیگر تنظیموں کو مرکزی حکومت نے غیر قانونی سرگرمیوں کی روک تھام کے قانون 1967 کے پہلے شیڈول کے تحت دہشت گرد تنظیم قرار دیا ہے ۔ داعش انٹر نیٹ پر مبنی مختلف سوشل میڈیا کے پلیٹ فارم کو اپنے نظریات کی تشہیر کے لئے استعمال کرتی ہے ۔ اس سلسلے میں متعلقہ ایجنسیوں کے ذریعے سائبر اسپیس پر قریبی نظر رکھی جا رہی ہے اور قانون کے مطابق کارروائی کی جاتی ہے ۔
قومی تحقیقاتی ایجنسی  نے انکشاف کیا ہے کہ داعش سب سے زیادہ کیرالہ ، کرناٹک ، آندھرا پردیش ، تلنگانہ ، مہاراشٹر ، تمل ناڈو ، مغربی بنگال ، راجستھان ، بہار ، اتر پردیش ، مدھیہ پردیش اور جموں و کشمیر میں سرگرم ہے ۔
یہ بات آج راجیہ سبھا میں امورِ داخلہ کے وزیر مملکت جناب جی کشن ریڈی نے ایک سوال کے تحریری جواب میں بتائی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5473
(Visitor Counter : 66
الیکٹرانکس اور اطلاعات تکنالوجی کی وزارت
سیمیکون انڈیا 2023 نمائش کا افتتاح کل گاندھی نگر میں ہوگا
نمائش کا افتتاح گجرات کے وزیر اعلیٰ بھوپیندر بھائی پٹیل، وزیر مملکت راجیو چندر شیکھر کی موجودگی میں کریں گے
معروف 80 سیمی کنڈکٹر کمپنیوں کے 150 اسٹالز اپنی اختراعات کی نمائش کے لیے
‘‘سیمیکون انڈیا 2023’’ نمائش کا افتتاح کل گاندھی نگر میں گجرات کے وزیر اعلیٰ بھوپیندر بھائی پٹیل کے ذریعہ، مرکزی وزیر مملکت برائے ہنر مندی اور صنعت کاری اور الیکٹرانکس اور آئی ٹی، جناب راجیو چندر شیکھر کی موجودگی میں کیا جائے گا۔
یہ نمائش سیمیکون انڈیا 2023 کے دوسرے ایڈیشن کے آغاز کی نشاندہی کرتی ہے، جس کا اہتمام انڈیا سیمی کنڈکٹر مشن نے وزیر اعظم جناب نریندر مودی کی قیادت میں صنعت اور صنعتی انجمنوں کے ساتھ قریبی اشتراک سے کیا ہے۔ 25 سے 30 جولائی تک منعقد ہونے والا یہ پروگرام سیمی کنڈکٹر ڈیزائن، مینوفیکچرنگ اور ٹیکنالوجی ڈیولپمنٹ میں عالمی پاور ہاؤس بننے کی طرف ہندوستان کے سفر کو ظاہر کرے گا، جو انڈیا سیمی کنڈکٹر مشن کے وژن کے ساتھ منسلک ہے۔
سیمیکون انڈیا 2023 میں مائیکرون ٹیکنالوجی اور اپلائیڈ میٹریل جیسے بڑے سیمی کنڈکٹر کمپنیز کی نمایاں شرکت دیکھنے کو ملے گی، جنہوں نے حال ہی میں ہندوستان کے سیمی کنڈکٹر ماحولی نظام میں کافی سرمایہ کاری کا وعدہ کیا ہے۔ صرف مائیکرون ٹیکنالوجی کی سرمایہ کاری گجرات میں قائم ایک سیمی کنڈکٹر اسمبلی اور ٹیسٹ پلانٹ میں $825 ملین ہے اور اپلائیڈ میٹریلز نے اپنے انجینئرنگ کولیبریٹو سینٹر کے لیے $400 ملین کا عہد کیا ہے۔
نمائش میں 150 اسٹالز ہیں جو 80 معروف کمپنیوں کی نمائندگی کرتے ہیں تاکہ وہ اپنی اختراعات اور مصنوعات کی نمائش کرسکیں۔ یہ متنوع کمپنیاں سیمی کنڈکٹرز کے پورے سپیکٹرم بشمول سپلائی چین، عالمی انٹیگریٹڈ ڈیوائس مینوفیکچررز، اور گھریلو کمپنیوں۔کا احاطہ کرتی ہیں۔
اختراعات کی نمائش کے علاوہ ایوینٹ میں 25 اسٹارٹ اپ شامل ہوں گے جو اپنی اختراعات کی نمائش کریں گے اور صنعت کے رہنماؤں سے رابطہ کریں گے۔
سیمیکون انڈیا 2023 میں 23 ممالک اور متعدد ریاستوں کی شرکت بھی دیکھی جائے گی، جس میں اتر پردیش اور گجرات کے اسٹالز ہوں گے، جو سیمی کنڈکٹر کی صنعت کی ترقی کی حمایت میں ریاستی حکومتوں کی اجتماعی کوششوں کو ظاہر کرے گا۔
ایس سی ایل، اسرو اور اسپیس ایپلی کیشن سنٹر جیسے ادارے بھی اپنی نمائش کریں گے اور آئی آئی ٹی بمبئی،آئی آئی ٹی مدراس،بی آئی ٹی ایس پیلانی ، گنپت یونیورسٹی، اور نرما یونیورسٹی جیسے تعلیمی ادارے فعال طور پر حصہ لیں گے، جو ہندوستان کی سیمی کنڈکٹر کی ترقی کو آگے بڑھانے میں اکیڈمیا کے اہم کردار کو اجاگر کریں گے۔
سیمیکون انڈیا 2023 ایک مضبوط سیمی کنڈکٹر ماحولی نظام کی تعمیر کے لیے ہندوستان کے مضبوط عزم کا ثبوت ہے۔ بڑے پیمانے پر اختراعی نمائشوں کے ساتھ نمائش فخر کے ساتھ سیمی کنڈکٹر کی مہارت کے لیے ایک ابھرتے ہوئے عالمی مرکز کے طور پر بھارت کی صلاحیت کو ظاہر کرتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 45
وزارت خزانہ
در آمد شدہ اور برآمداتی اشیاء اور ساز و سامان کے لئے غیر ملکی زر مبادلہ کی شرح تبادلہ کا نوٹفکیشن
نئی دہلی، 7 فروری 2019، بالواسطہ ٹیکسوں اور کسٹمز کے مرکزی بورڈ  نے کسٹمز ایکٹ ، 1962 ء  کی دفعہ 14 کے ذریعے تفویض کردہ اختیارات کا استعمال کرتے ہوئے نیز بالواسطہ ٹیکسوں اور کسٹمز کے مرکزی بورڈ کی جانب سے 17 جنوری 2019 کو جاری کئے گئے نوٹفکیشن نمبر 05/2019 کسٹمز  کو منسوخ کرتے ہوئے ، ایسے تمام امور کے علاوہ ، جو اس سے قبل انجام دیئے گئے ہوں ، بالواسطہ ٹیکسوں اور کسٹمز کے مرکزی بورڈ نے فیصلہ کیا ہے کہ درج ذیل جدول نمبر ایک اور جدول کے کالم نمبر دو میں دی گئی تمام غیر ملکی کرنسیوں کی شرح تبادلہ کے ضمن میں یعنی اگر انہیں بھارتی کرنسی میں بدلا جائے یا اُن کے ذریعے غیر ملکی کرنسی حاصل کی جائے ، 8 فروری 2019 سے درج ذیل شرح کے حساب سے ان کی شرح تبادلہ نافذ ہو گی اور اس کا تعلق در آمد شدہ اور برآمداتی اشیا سے ہی ہو گا ۔
جدول۔1
|
|
نمبر شمار
|
|
غیر ملکی کرنسی
|
|
غیر ملکی کرنسی کی ایک یونٹ جو باہر کی کرنسی کے مساوی یعنی روپیوں کے برابر ہوگی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
52.15
|
|
50.00
|
|
2.
|
|
بحرین کا دینار
|
|
196.65
|
|
184.45
|
|
3.
|
|
کناڈا کا ڈالر
|
|
55.25
|
|
53.25
|
|
4.
|
|
چین کا یوان
|
|
10.80
|
|
10.45
|
|
5.
|
|
ڈنمارک کا کرونر
|
|
11.15
|
|
10.75
|
|
6.
|
|
یورو
|
|
83.00
|
|
80.00
|
|
7.
|
|
ہانگ کانگ کا ڈالر
|
|
9.30
|
|
9.00
|
|
8.
|
|
کویت کا دینار
|
|
244.55
|
|
229.05
|
|
9.
|
|
نیوزی لینڈ کا ڈالر
|
|
49.75
|
|
47.55
|
|
10.
|
|
ناروے کا کرونر
|
|
8.55
|
|
8.25
|
|
11.
|
|
پاؤنڈ اسٹرلنگ
|
|
94.45
|
|
91.15
|
|
12.
|
|
قطر کا ریال
|
|
20.35
|
|
19.10
|
|
13.
|
|
سعودی عرب کا ریال
|
|
19.75
|
|
18.55
|
|
14.
|
|
سنگاپور کا ڈالر
|
|
53.90
|
|
52.05
|
|
15.
|
|
جنوبی افریقہ کا رینڈ
|
|
5. 50
|
|
5.15
|
|
16.
|
|
سویڈش کا کرونر
|
|
7.95
|
|
7.65
|
|
17.
|
|
سوئس فرینک
|
|
73.00
|
|
70.25
|
|
18.
|
|
ترکش لیرا
|
|
14.15
|
|
13.30
|
|
19.
|
|
متحدہ عرب امارات کا درہم
|
|
20.20
|
|
18.95
|
|
20.
|
|
امریکی ڈالر
|
|
72.65
|
|
70.95
جدول۔2
|
|
نمبر شمار
|
|
غیر ملکی کرنسی
|
|
غیر ملکی کرنسی کی ایک یونٹ جو باہر کی کرنسی کے مساوی یعنی روپیوں کے برابر ہوگی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپانی یین
|
|
66.60
|
|
64.10
|
|
2.
|
|
کوریائی وون
|
|
6.60
|
|
6.20
۔۔۔۔۔۔۔۔۔۔۔
م ن۔م م ۔ن ا۔
U- 797
(Visitor Counter : 37
وزارت آیوش
مرکزی وزیرجناب سربانند سونووال نے ڈبرو گڑھ یونیورسٹی کے 52ویں یونیورسٹی ہفتہ کی افتتاحی تقریب میں شرکت کی
آیوش کی وزارت ڈبرو گڑھ یونیورسٹی کیمپس میں ہربل گارڈن اور نرسری اور ایک ریسرچ سینٹر کے قیام میں تعاون کرے گی
آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج آسام میں ڈبرو گڑھ یونیورسٹی کے 52ویں یونیورسٹی ہفتہ کی افتتاحی تقریب میں شرکت کی۔ یونیورسٹی کے وائس چانسلر جناب للکانت ناتھ، نامور مکے باز، اولمپک کانسی کا تمغہ جیتنے والی اور ایم پی محترمہ ایم سی میری کوم کے علاوہ، دیگر معززین، طلباء اور عملے کے افراد اس موقع پر موجود تھے۔
مرکزی وزیر نے یونیورسٹی کیمپس کے سرسبز و شاداب ماحول کی تعریف کی اور مختلف شعبوں میں ڈبرو گڑھ یونیورسٹی کے طلباء کی کامیابیوں کی ستائش کی۔ اس موقع پر بات کرتے ہوئے، مرکزی وزیر نے ترجمے کی روایت، ہندوستان کے روایتی نظام طب کی سائنسی توثیق کے بارے میں بات کی اور اس پر بھی کہ اس خطے کی مزید ترقی کو آگے بڑھانے کے لیے شمال مشرق کی بھرپور حیاتیاتی تنوع کو کس طرح تلاش کیا جا سکتا ہے۔ وزیر موصوف نے مزید کہا. ‘‘معیشت اور ماحولیات، انسانیت اور ٹیکنالوجی کو ایک بہتر مستقبل کی تعمیر کے لیے ایک ساتھ چلنا ہوگا۔’’
مرکزی وزیر نے اسپورٹس آئیکون ایم سی میری کوم کی اس بے مثال لگن کے لیے ان کی بہت تعریف کی۔ وزیر موصوف نے کہا ‘‘ایم سی میری کوم کا، تین بچوں کی ماں ہونے سے لے کر چھ عالمی چیمپئن شپ جیتنے تک ایک ایسا کارنامہ ہے جو کہیں اور نظر نہیں آتا۔ ان سے ہم ہم سب کو ایک ترغیب ملتی ہے۔’’ یہ کہتے ہوئے کہ نوجوانوں کی طاقت دراصل قوم کی تعمیری قوت ہے، مرکزی وزیر نے ملک کے نوجوانوں کو بااختیار بنانے کے لیے وزیر اعظم جناب نریندر مودی کی کوششوں پر بھی روشنی ڈالی۔
مرکزی وزیر نے آج اپنی تقریر میں یونیورسٹی کے لیے ترقیاتی اسکیموں کا اعلان کیا۔ وزیر موصوف نے کہا، ‘‘آنے والے دنوں میں، وزارت آیوش کی طرف سے ہربل گارڈن اور نرسری اور ڈبرو گڑھ یونیورسٹی کیمپس میں ایک ریسرچ سینٹر کے قیام کے لیے مالی مدد فراہم کی جائے گی۔’’